
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 64 

14 Απριλίου 2016 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

42. Εφαρμογή των αποφάσεων 2161(2014) και 2178 

(2014) του Συμβουλίου Ασφαλείας του Οργανι¬ 
σμού Ηνωμένων Εθνών. 1 

43. Τροποποίηση Π.δ. 194/1998 (Α' 144) - Μεταφορά 

μίας (1) οργανικής θέσης Συμβούλου Πρεσβείας 
Α' ή Β' από την Πρεσβεία Κοπεγχάγης στην Πρε¬ 
σβεία Παρισίων. 2 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 42 
Εφαρμογή των αποφάσεων 2161(2014) και 2178(2014) του 
Συμβουλίου Ασφαλείας του Οργανισμού Ηνωμένων 
Εθνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 25 του Καταστατικού Χάρτη του ΟΗΕ 
όπως αυτός κυρώθηκε με τον Α.Ν. 585/1945 (ΦΕΚ Α' 242). 

2. Το άρθρο 1 παρ. 1 του Α.Ν. 92/1967 «περί εφαρμογής 
αποφάσεων του Συμβουλίου Ασφαλείας των Ηνωμένων 
Εθνών και περί εγκρίσεως και εφαρμογής συστάσεων 
του Συμβουλίου Ασφαλείας και της Γενικής Συνελεύ- 
σεως» (ΦΕΚ Α' 139). 

3. Το άρθρο 90 του Κώδικα Νομοθεσίας για την Κυ¬ 
βέρνηση και τα Κυβερνητικά όργανα που κυρώθηκε με 
το άρθρο πρώτο του Προεδρικού διατάγματος 63/2005 
(ΦΕΚ Α' 98). 

4. Το Π.δ. 24/2015 (ΦΕΚ Α' 20), όπως τροποποιήθηκε 
με το Π.δ. 70/2015 (ΦΕΚ Α' 114). 

5. Το Π.δ. 73/2015 (ΦΕΚ Α' 116) «Διορισμός Αντιπροέ¬ 
δρου της Κυβέρνησης, Υπουργών, Αναπληρωτών Υπουρ¬ 
γών και Υφυπουργών». 

6. Την Υ5/27.1.2015 απόφαση του Πρωθυπουργού «Σύ¬ 
σταση θέσεων Αναπληρωτών Υπουργών και Υφυπουρ¬ 
γών» (ΦΕΚ Β' 204). 

7. Την Υ6/25.9.2015 απόφαση τσυ Πρωθυπουργού 
«Ανάθεση αρμοδιστήτων στον Αναπληρωτή Υπουργό 


Εσωτερικών και Διοικητικής Ανασυγκρότησης, Νικόλαο 
Τόσκα» (ΦΕΚ Β' 2109). 

8. Την απόφαση του Υπουργού Εξωτερικών από 7 Νοεμ¬ 
βρίου 2014 περί δημοσίευσης της απόφασης 2161(2014) του 
Συμβουλίου Ασφαλείας των Ηνωμένων Εθνών (ΦΕΚ Α' 253). 

9. Την απόφαση του Υπουργού Εξωτερικών από 
28 Νοεμβρίου 2014 περί δημοσίευσης της απόφασης 
2178(2014) του Συμβουλίου Ασφαλείας των Ηνωμένων 
Εθνών (ΦΕΚ Α' 254). 

10. Το γεγονός ότι από τις διατάξεις του παρόντος 
Διατάγματος δεν προκαλείται δαπάνη σε βάρσς του 
προϋπολογισμού. 

11. Την υπ’ αριθ. 58/2016 γνωμοδότηση του Συμβουλί¬ 
ου της Επικρατείας μετά από πρόταση των Υπουργών 
Οικονομίας, Ανάπτυξης και Τουρισμού, Εξωτερικών, Δι¬ 
καιοσύνης, Διαφάνειας και Ανθρωπίνων Δικαιωμάτων, 
Οικονομικών, Υποδομών, Μεταφορών και Δικτύων, Ναυ¬ 
τιλίας και Νησιωτικής Πολιτικής και του Αναπληρωτή 
Υπουργού Εσωτερικών και Διοικητικής Ανασυγκρότησης, 
αποφασίζουμε: 

Άρθρο 1 

Τα μέτρα που προβλέπονται στις διατάξεις του στοι¬ 
χείου α' του άρθρου 4 και οι διατάξεις του άρθρου 6 
του Προεδρικού διατάγματος 56/2005 «περί εφαρμογής 
των αποφάσεων 1388(2002), 1390(2002) και 1452(2002) 
του Συμβουλίου Ασφαλείας τσυ Οργανισμού Ηνωμέ¬ 
νων Εθνών» (ΦΕΚ Α' 86), καθώς και οι διατάξεις του 
άρθρου 5 του Προεδρικού διατάγματος 56/2005 «περί 
εφαρμογής των αποφάσεων 1388(2002), 1390(2002) και 
1452(2002) του Συμβουλίου Ασφαλείας του Οργανισμού 
Ηνωμένων Εθνών» (ΦΕΚ Α' 86) όπως αυτό τροποποιήθηκε 
από το άρθρο 3 του Προεδρικού διατάγματος 14/2015 
«περί εφαρμογής της απόφασης 1989(2011) του Συμ¬ 
βουλίου Ασφαλείας του Οργανισμού Ηνωμένων Εθνών» 
(ΦΕΚ Α' 12), εφαρμόζονται και στα κεφάλαια, χρηματοοι¬ 
κονομικά περιουσιακά στοιχεία ή οικονομικούς πόρους 
που μπορούν να καταστούν διαθέσιμα, άμεσα ή έμμεσα, 
σε ή προς όφελος των φυσικών προσώπων που είναι 
καταχωρημένα στο Κατάλογο ο οποίος έχει καταρτισθεί 
σύμφωνα με τις αποφάσεις 1267(1999), 1333(2000) και 
1989(2011) του Συμβουλίου Ασφαλείας του Οργανισμού 
Ηνωμένων Εθνών, σε σχέση με τα ταξίδια τους, συμπερι¬ 
λαμβανομένων και των εξόδων μετακίνησης και διαμονής. 

Άρθρο 2 

Κατ’ εξαίρεση των μέτρων τα οποία προβλέπονται 
στο στοιχείο β' του άρθρου 4 του Προεδρικού δια¬ 
τάγματος 56/2005 «περί εφαρμογής των αποφάσεων 
1388(2002), 1390(2002) και 1452(2002) του Συμβουλίου 
Ασφαλείας του Οργανισμού Ηνωμένων Εθνών» (ΦΕΚ 
Α' 86), οι αρχές της Ελληνικής Δημοκρατίας μπορούν 
να επιτρέψουν την είσοδο ή τη διέλευση μέσω του ελ¬ 
ληνικού εδάφους φυσικού προσώπου, καταχωρημένου 
στον Κατάλογο ο οποίος έχει καταρτισθεί σύμφωνα 
με τις αποφάσεις 1267(1999), 1333(2000) και 1989(2011) 
ταυ Συμβσυλίου Ασφαλείας του Οργανισμού Ηνωμέ¬ 
νων Εθνών, εφάσον το εν λάγω πράσωπο έχει κληθεί 
σε συνέντευξη από τον Διαμεσολαβητή των Ηνωμένων 
Εθνών, ο οποίος προβλέπεται στην απόφαση 1904(2009) 
του Συμβουλίου Ασφαλείας του Οργανισμού Ηνωμένων 
Εθνών, και εφόσον τούτο ζητηθεί από τα ΗνωμέναΈθνη 
σύμφωνα με τα προβλεπόμενα στην παράγραφο 61 της 
απόφασης 2161(2014) του Συμβουλίου Ασφαλείας των 
Ηνωμένων Εθνών. 

Άρθρο 3 

1. Από τις 24 Σεπτεμβρίου 2014, ημερομηνία κατά την 
οποία υιοθετήθηκε από το Συμβούλιο Ασφαλείας των 
Ηνωμένων Εθνών η απόφαση 2178(2014), απαγορεύεται η 
είσοδος ή η διέλευση μέσω του ελληνικού εδάφους, υπό 
την προϋπόθεση ότι τούτο δεν δημιουργεί υποχρέωση 
άρνησης εισόδου ή απαίτηση για την αναχώρηση από 
το ελληνικό έδαφος Ελλήνων υπηκόων, οποιουδήποτε 
φυσικού προσώπου για το οποίο οι αρχές της Ελληνικής 
Δημοκρατίας διαθέτουν αξιόπιστες πληροφορίες που 
παρέχουν εύλογους λόγους να θεωρηθεί ότι το εν λόγω 
πρόσωπο επιδιώκει την είσοδο ή τη διέλευση μέσω του 
ελληνικού εδάφους με σκοπό τη συμμετοχή του σε μια 
εκ των κάτωθι πράξεων: 

α) τη διενέργεια ταξιδιού ή την απόπειρα διενέργειας 
ταξιδιού σε Κράτος διαφορετικό από το Κράτος της 
κατοικίας του ή το Κράτος της εθνικότητάς του, με 
σκοπό την τέλεση, το σχεδίασμά ή την προετοιμασία 
τρομοκρατικών πράξεων ή τη συμμετοχή σε τρομοκρα¬ 
τικές πράξεις ή την παροχή ή τη λήψη τρομοκρατικής 
εκπαίδευσης, 

β) την με πρόθεση παροχή ή συγκέντρωση, με οποιο- 
δήποτε μέσο, άμεσα ή έμμεσα, κεφαλαίων με σκοπό τη 
χρήση τους ή με γνώση ότι τα εν λόγω κεφάλαια θα 
χρησιμοποιηθούν για τη χρηματοδότηση των ταξιδίων 
ατόμων που μεταβαίνουν σε Κράτος διαφορετικό από 
το Κράτος της κατοικίας τους ή το Κράτος της εθνικό¬ 
τητάς τους, με σκοπό την τέλεση, το σχεδίασμά ή την 
προετοιμασία τρομοκρατικών πράξεων ή τη συμμετοχή 
σε τρομοκρατικές πράξεις ή την παροχή ή την λήψη 
τρομοκρατικής εκπαίδευσης, 

γ) την με πρόθεση οργάνωση ή άλλη διευκόλυνση, 
συμπεριλαμβανομένων των πράξεων στρατολόγησης, 
των ταξιδίων ατόμων τα οποία μεταβαίνουν σε Κράτος 
διαφορετικό από το Κράτος της κατοικίας τους ή το 
Κράτος της εθνικότητάς τους, με σκοπό την τέλεση, το 
σχεδίασμά, ή την προετοιμασία τρομοκρατικών πράξεων 
ή τη συμμετοχή σε τρομοκρατικές πράξεις ή την παροχή 
ή τη λήψη τρομοκρατικής εκπαίδευσης. 


δ) σε πράξεις οι οποίες καταδεικνύουν ότι ένα φυ¬ 
σικό πρόσωπο, ομάδα, επιχείρηση ή νομικό πρόσωπο 
σχετίζεται με την Αλ-Κάϊντα, όπως αυτές καθορίζονται 
στην παράγραφο 2 της απόφασης 2161 του Συμβουλίου 
Ασφαλείας των Ηνωμένων Εθνών. 

2. Η απαγόρευση της παραγράφου 1 δεν ισχύει όταν η 
είσοδος ή η διέλευση είναι απαραίτητες για την προώ¬ 
θηση δικαστικής διαδικασίας, συμπεριλαμβανομένης της 
δικαστικής διαδικασίας που σχετίζεται με την σύλληψη 
ή κράτηση αλλοδαπού τρομοκράτη μαχητή. 

Άρθρο 4 

Οι αεροπορικές εταιρείες οι οποίες δραστηριοποιού¬ 
νται στο ελληνικό έδαφος οφείλουν να παρέχουν στις 
αρμόδιες ελληνικές αρχές εκ των προτέρων πληροφορί¬ 
ες για τους επιβάτες ώστε να εντοπίζεται η αναχώρηση 
από το ελληνικό έδαφος ή η απόπειρα εισόδου σε αυτό 
ή η απόπειρα διέλευσης από αυτό, με πολιτικά αερο¬ 
σκάφη, των φυσικών προσώπων που έχουν καταχωρηθεί 
στον Κατάλογο που έχει καταρτισθεί και ενημερώνεται 
από την Επιτροπή η οποία έχει συσταθεί σύμφωνα με 
τις αποφάσεις 1267(1999) και 1989(2011) του Συμβουλίου 
Ασφαλείας των Ηνωμένων Εθνών. 

Άρθρο 5 

Οι αρμόδιες αρχές της Ελληνικής Δημοκρατίας ενημε¬ 
ρώνουν την Επιτροπή η οποία έχει συσταθεί σύμφωνα 
με τις αποφάσεις 1267(1999) και 1989(2011) του Συμβουλί¬ 
ου Ασφαλείας των Ηνωμένων Εθνών για κάθε περίπτω¬ 
ση αναχώρησης από το ελληνικό έδαφος ή απόπειρας 
εισόδου ή διέλευσης μέσω του ελληνικού εδάφους των 
φυσικών προσώπων που έχουν καταχωρηθεί στον Κα¬ 
τάλογο που έχει καταρτισθεί και ενημερώνεται από 
την ως άνω Επιτροπή. Επίσης ενημερώνουν αναλόγως 
τα Κράτη ιθαγένειας και κατοικίας των εν λόγω προ¬ 
σώπων, σύμφωνα με τις οικείες διατάξεις της εθνικής 
νομοθεσίας και των εφαρμοστέων διεθνών συμφωνιών. 

Στον Υπουργό Εξωτερικών αναθέτουμε τη δημοσίευ¬ 
ση του παρόντος Διατάγματος, στον ίδιο δε Υπουργό 
και στους Υπουργούς Εσωτερικών και Διοικητικής Ανα¬ 
συγκρότησης, Οικονομίας, Ανάπτυξης και Τουρισμού, 
Δικαιοσύνης, Διαφάνειας και Ανθρωπίνων Δικαιωμά¬ 
των, Οικονομικών, Υποδομών, Μεταφορών και Δικτύων, 
Ναυτιλίας και Νησιωτικής Πολιτικής την εκτέλεσή του. 

Αθήνα, 8 Απριλίου 2016 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΕΣΩΤΕΡΙΚΩΝ ΟΙΚΟΝΟΜΙΑΣ, ΑΝΑΠΤΥΞΗΣ 

ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ ΚΑΙ ΤΟΥΡΙΣΜΟΥ 

ΝΙΚΟΛΑΟΣ ΤΟΣΚΑΣ ΓΕΩΡΓΙΟΣ ΣΤΑΘΑΚΗΣ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ ΚΑΙ 
ΕΞΩΤΕΡΙΚΩΝ ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΝΙΚΟΛΑΟΣ ΚΟΤΖΙΑΣ ΝΙΚΟΛΑΟΣ ΠΑΡΑΣΚΕΥΟΠΟΥΛΟΣ 

ΥΠΟΔΟΜΩΝ, ΜΕΤΑΦΟΡΩΝ 
ΟΙΚΟΝΟΜΙΚΩΝ ΚΑΙ ΔΙΚΤΥΩΝ 

ΕΥΚΛΕΙΔΗΣ ΤΣΑΚΑΛΩΤΟΣ ΧΡΗΣΤΟΣ ΣΠΙΡΤΖΗΣ 

ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

ΘΕΟΔΩΡΟΣ ΔΡΙΤΣΑΣ 



ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 43 
Τροποποίηση Π.δ. 194/1998 (Α' 144) - Μεταφορά μίας (1) 
οργανικής θέσης Συμβούλου Πρεσβείας Α' ή Β' από 
την Πρεσβεία Κοπεγχάγης στην Πρεσβεία Παρισίων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχσντας υπόψη: 

Τις διατάξεις: 

1. Της παραγράφου 4 του άρθρου 41 του Οργανισμού 
του Υπουργείου Εξωτερικών, που κυρώθηκε με το άρ¬ 
θρο πρώτο του Ν. 3566/2007 «Κύρωση ως Κώδικα ταυ 
“Οργανισμού του Υπουργείου Εξωτερικών”» (Α' 117), όπως 
τροποποιηθείς ισχύει. 

2. Τσυ άρθρσυ 2 τσυ Π.δ. 194/1998 «Περί συνθέσεως 
πρσσωπικσύ διπλωματικών και πρσξενικών αρχών» 
(Α' 144), όπως τρσποποιηθέν ισχύει. 

3. Τσυ άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του Π.δ. 63/2005 «Κωδικοποίηση 
της νομσθεσίας για την Κυβέρνηση και τα κυβερνητικά 
όργανα» (Α' 98). 

4. Τσ Π.δ. 73/2015 «Διορισμός Αντιπρσέδρσυ της Κυ¬ 
βέρνησης, Υπσυργών, Αναπληρωτών Υπουργών και Υφυ¬ 
πουργών» (Α' 116). 

5. Την υπ’ αριθ. Υ21/06.10.2015 απόφαση του Πρωθυ¬ 
πουργού «Ανάθεση αρμοδιστήτων στσν Αναπληρωτή 
Υπσυργό Εσωτερικών και Δισικητικής Ανασυγκρότησης, 
Χριστόφσρο Βερναρδάκη» (Β' 2144). 

6. Την υπ’ αρ. Υ29/08.10.2015 απόφαση τσυ Πρωθυ- 
πσυργσύ «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (Β' 2168). 

7. Την Α.Π.Φ. 085/ΑΣ 12396/10.12.2015 εισήγηση τσυ 
ΣΤ' Γενικσύ Διευθυντού Προσωπικσύ, Δισικητικής Ορ¬ 
γάνωσης και Οικσνομικής Διαχείρισης του Υπουργείου 
Εξωτερικών. 


8. Το γεγονός ότι από την εφαρμογή των διατάξεων 
του παρόντος διατάγματος δεν προκαλείται δαπάνη σε 
βάρσς του κρατικού προϋπολογισμού. 

9. Την 43/2016 γνωμοδότηση τσυ Συμβσυλίσυ της 
Επικρατείας, με πρόταση του Υπουργού Εξωτερικών, 
του Αναπληρωτή Υπουργού Εσωτερικών και Διοικητι¬ 
κής Ανασυγκρότησης και του Αναπληρωτή Υπουργού 
Οικονομικών, αποφασίζουμε: 

Άρθρο 1 

Μεταφορά μίας (1) οργανικής θέσης Συμβούλου 

Πρεσβείας Α' ή Β' από την Πρεσβεία Κοπεγχάγης 
στην Πρεσβεία Παρισίων 

Τροποποιείται η σύνθεση τσυ προσωπικσύ της Πρε¬ 
σβείας Παρισίων, όπως προβλέπεται στο άρθρο 2 του 
Π.δ. 194/1998 «Περί συνθέσεως πρσσωπικού διπλωματι¬ 
κών και προξενικών αρχών» (Α' 144) (Πίνακας Α', Πρε- 
σβείες-Μόνιμες Αντιπροσωπείες, παράγραφος 63) με τη 
μεταφορά μίας (1) οργανικής θέσης Συμβούλου Πρεσβεί¬ 
ας Α' ή Β' από την Πρεσβεία Κοπεγχάγης (Πίνακας Α', 
Πρεσβείες-Μόνιμες Αντιπροσωπείες παράγραφος 35). 

Άρθρο 2 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή τσυ στην Εφημερίδα της Κυβερνήσεως. 

Στον Υπουργό Εξωτερικών ανατίθεται η δημοσίευση 
και εκτέλεση του παρόντος διατάγματος. 

Αθήνα, 5 Απριλίου 2016 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΕΣΩΤΕΡΙΚΩΝ ΚΑΙ 

ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ ΕΞΩΤΕΡΙΚΩΝ 

ΧΡΙΣΤΟΦΟΡΟΣ ΒΕΡΝΑΡΔΑΚΗΣ ΝΙΚΟΛΑΟΣ ΚΟΤΖΙΑΣ 

ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

ΓΕΩΡΓΙΟΣ ΧΟΥΛΙΑΡΑΚΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Το Εθνικό Τυπογραφείο είναι δημόσια υπηρεσία η οποία υπάγεται στο Υπουργείο Εσωτερικών και 
Διοικητικής Ανασυγκρότησης, με κύρια αποστολή την έντυπη και ηλεκτρονική έκδοση, εκτύπωση, 
διαχείριση και κυκλοφορία των φύλλων της Εφημερίδας της Κυβερνήσεως (ΦΕΚ) και την κάλυψη των 
εκτυπωτικών αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΟΝΙΚΟ ΤΥΠΟΓΡΑΦΕΙΟ 


1. ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των τευχών ΦΕΚ καθώς και διάφορες πληροφορίες που σχετίζονται με τα 
δημοσιεύματα σε αυτά, διατίθενται δωρεάν από την ιστοσελίδα νννννν.β1.9Γ. Γ ια τα ΦΕΚ που δεν έχουν 
καταχωρισθεί στην ιστοσελίδα του Εθνικού Τυπογραφείου δίνεται η δυνατότητα δωρεάν αποστολής με 
ηλεκτρονικό ταχυδρομείο κατόπιν αίτησης που υποβάλλεται με τη συμπλήρωση ειδικής φόρμας στην 
ιστοσελίδα του Εθνικού Τυπογραφείου. 

Η έντυπη μορφή των τευχών ΦΕΚ διατίθεται για μεμονωμένα φύλλα με το ανάλογο κόστος από το 
τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα ΚΕΠ ενώ για 
ετήσια κυκλοφορία τευχών ΦΕΚ η διάθεση γίνεται υπό μορφή συνδρομής από το τμήμα Συνδρομητών. 

Πληροφορίες σχετικά με την αποστολή/κατάθεση εγγράφων προς δημοσίευση, την διαθεσιμότητα 
των τευχών και τους ισχύοντες τιμοκαταλόγους για όλες τις υπηρεσίες θα βρείτε στην ιστοσελίδα. 
Επίσης στην ιστοσελίδα μπορείτε να αναζητήσετε πληροφορίες σχετικά με την πορεία δημοσίευσης 
των εγγράφων, εφόσον γνωρίζετε τον Κωδικό Αριθμό Δημοσιεύματος (ΚΑΔ). 

Περισσότερες πληροφορίες για δημοσιεύματα και λοιπά θέματα, μπορείτε να αναζητήσετε από το 
Τμήμα Πληροφοριών καθώς και από το τηλεφωνικό κέντρο του Εθνικού Τυπογραφείου. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημ οσίου και των φορέων του 

Το Εθνικό Τυπογραφείο μετά από σχετικό αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους αλληλο¬ 
γραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΟΝΙΚΟ ΤΥΠΟΓΡΑΦΕΙΟ 


1. ΜΕ ΤΟ ΤΑΧΥΔΡΟΜΕΙΟ, ΤΟ ΤΗΛΕΦΩΝΟ κ.λπ. 

Ταχυδρομική Διεύθυνση: Καποδιστρίου 34, τ.κ. 10432, Αθήνα. 

ΤΗΛΕΦΩΝΙΚΟ ΚΕΝΤΡΟ: 210 5279000 - ίθχ: 210 5279054 
Ωράριο λειτουργίας για το κοινό: Δευτέρα ως Παρασκευή: 8:00 -13:30 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Τμήμα Πωλήσεων: (Ισόγειο, τηλ. 210 5279178 - 180) 

Τμήμα Συνδρομητών: (Ημιόροφος, τηλ. 210 5279136) 

Τμήμα Πληροφοριών: (Ισόγειο, Γραφείο 3 και τηλεφωνικό κέντρο 210 5279000) 

Τμήμα Α1 Παραλαβής ΔημοσιευτέαςΎλης: (Ισόγειο, τηλ. 210 5279167, 210 5279139) 

2. ΜΕ ΗΛΕΚΤΡΟΝΙΚΟ ΤΡΟΠΟ 

Ιστοσελίδα: νννννν.Θΐ.9Γ 

Πληροφορίες σχετικά με την λειτουργία της ιστοσελίδας: ήθΙράΘ8ΐ<.Θΐ@θ1.9Γ 
Αποστολή ψηφιακά υπογεγραμμένων εγγράφων προς δημοσίευση στο ΦΕΚ: ννθΙϊπΐ35ΐθΓ.θΙ@θ1.9Γ 
Πληροφορίες για γενικό πρωτόκολλο και αλληλογραφία: 9ΐ·3ηιπΐ3ΐΘΪ3@Θΐ.9Γ 

ΑΠΟ ΤΟ ΕΟΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 79 054 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιΐΐο://νννννν.6ΐ.αΓ - θ-πίθΐΙ: νν6ΐ3Γη35ί6Γ.6ΐ^0ΐ.αΓ 

* 01000641404160004 * --- 
































